شايفنكم

شايفنكم هى حركة شعبية مصريه بتعمل على مراقبه شرعيه ونزاهه الانتخابات الرئاسيه و البرلمانية, و الاستفتائية فى مصر من خلال مشاركة شبكة واسعة من المتطوعين مابيمثلوش اى تمثيل سياسى مشترك مع الحركة.
هدف الحركة هو القضاء على كل أشكال الفساد فى مؤسسات الدولة الرسمية و الغير رسمية من خلال المراقبة الشعبية، و كمان تثقيف وتمكين الرأى العام من خلال زيادة الوعى حولين معنى الديمقراطيه.

 تاريخ شايفنكم 
اتأسست شايفنكم فى 2005 بجموعة من الافراد الغير مسيسين و ابتدت عملها فى مراقبة اول انتخابات رئاسية متعددة المرشحين فى مصر. و فى خلال الشهر الاول انضم حوالى 5000 شخص للموقع الالكترونى ليها و شارك على الارض اكثر من الف متطوع فى مراقبة انتخابات مجلس الشعب.
اتأسست شايفنكم علشان تسجل بالصوت والصورة كل وقائع الفساد والنهب الى بيمارسها النظام السابق و أعوانه، و كان الظهور الاول للحركة لما شاركت فى كشف الفساد و التزوير فى الانتخابات البرلمانية اللى جرت فى سنة 2005 و نجحت الحركة من خلال حوالى 1000 متطوع فى كشف 4,260 مخالفة قدمتها للجنة العليا للانتخابات واللى رفضت تشكيل لجنة تحقيق عشان تفحص المخالفات دي، بس نادى القضاة وقف فى صف شايفنكم وشكل لجنة للتحقيق فى المخالفات الى رصدتها, بعد ما رفضت اللجنة العليا على فتح باب التقصى, ضمت اللجنة دى المستشار هشام البسطويسى والمستشار احمد مكى و ناس تانية، لكن الحكومة بعدها هاجمتهم فى كل حتة و حاولت أقصائهم عن طريق لجان التأديب بتهم السب والقذف.
شاركت شايفنكم الكتير من الحركات لكشف الفساد ومحاربته حيث وقفت شايفنكم جنب القضاة و ساندتهم فى تظاهرتهم فى 25 مايو 2006 و كان ليها دور قوى فى مساندة "تيار استقلال القضاء" من اجل اصدار قانون السلطة القضائية اللى ظلال قضاة يحلمون بصدوره سنين طويلة. شايفنكم اتعونت مع مع حركات " كفاية و 9 مارس و شباب حزب الغد و النقابات العمالية" برفع دعوى على رئيس الجمهورية وقتها محمد حسنى مبارك لنشر وتطبيق أتفاقية محاربة الفساد ، ونجحت الحركة و اتنشرت الاتفاقية فعلا سنة 2007

 بورسعيد 
بعد أحداث ستاد بورسعيد 2012, و مع تداول الأحداث و احتدام الصراع, راح عدد من نشطاء شايفنكم لبورسعيد لدعم اهل بورسعيد ضد الفساد فى وزارة الداخلية, و فى شهر ابريل سنة 2013, اتئسس اول مجلس أمناء لشايفنكم بره القاهرة الكبرى.

 طريقة العمل 
بتعتمد شايفنكم على الاعضاء و المتطوعين فى كل حاجة , و بتستخدم مواقع التواصل الاجتماعى زى تويتر, و الفيسبوك , و اليوتيوب فى التواصل مع الاعضاء و لنشر المبادرات و أنشطة الحركة.

 فيلم وثائقى 
فى سن 2007, اتعرض فيلم وثائقى من اخراج جيهان نجومى و شريف الكاتشا , عن عمل و تاريخ شايفنكم, و اتعرض الفيلم فى مشروع "لماذا الديمقراطية". و اخد الفيلم عدد كبير من الجوايز و و لسه الفيلم ساعات بيتعرض فى منظمات حقوقية بره مصر.

 مجلس أمناء الحركة 

 انجى حداد
 احمد حافظ
 اكمل قرطام
 بثينة كامل
 داليا سامي
 راجية عمران
 شريف التابعي
 ضحى سيف النصر
 ليلى اميرى
 محمد يحى
 محمد عبد العزيز
 مصطفى حجازي
 نعمة خليل
 هبة هلال
 صابرين ابو سبعة
 احمد الرفاعى
 ابية البنهاوى
 شرين التونى

تصنيف:سياسة مصر
تصنيف:ثورة مصر 2011
تصنيف:حقوق الانسان فى مصر
تصنيف:حركات مصريه